Here is a page extracted from Wikipedia that may contain CSS, HTML, and a lot of unformatted text.

Title: عادل ادهم
Content: عادل ادهم (8 مارس 1928 - 9 فبراير 1996), كان ممثل سينمائى مصرى فى السينما المصريه.

حياته  
اتولد بحى الجمرك البحرى بالاسكندريه فى 8 مارس سنة 1928. والده كان موظف كبير بالحكومه و والدته تركيه الاصل, و ورثت عن ابوها شاليهين بسيدى بشر. انتقلت الاسره للاقامه هناك و كان عادل صغير فى المدرسه الابتدائيه و كان بيمارس رياضه العاب القوى بعدها اختار رياضه الجمباز وكان متفوق فيه و مارس كمان رياضه الملاكمه و المصارعه و السباحه.
 
ساب الرياضه و اتجه التمثيل و شافه انور وجدى و قال ليه "انت ما تصلحش غير انك تمثل قدامم المرايه", فاتجه للرقص و بدا يتعلم الرقص مع على رضا.

حياته الفنيه 
بدايته فى السينما كانت سنه 1945 فى فيلم ليلى بنت الفقراء, و ظهر فى دور صغير جدا كراقص, و كان ظهوره التانى فى مشهد صغير فى فيلم البيت الكبير, اشتغل راقص فى فيلم ماكانش عالبال سنة 1950, بغدها بعد عن السينما و اشتغل فى سوق بورصه القطن, و فضل لحد بقى من اشهر خبرا القطن فى بورصه الاسكندريه.

بعد التاميم ساب سوق البورصه و فكر فى السفر, وقتها اتعرف على المخرج احمد ضياء اللى قدمه فى فيلم هل انا مجنونه؟ سنه 1964, بعدها قدم كتير من الادوار اللى اتميزت بخفه الظل, منها دوره فى اخطر رجل فى العالم, العائله الكريمه, و بدا المخرجين يدولوه ادوار اكتر صعوبه دارت معظمها فى اطار اللص او الشرير.

شارك فى بطوله كتير من الافلام, و من اهمها: فيلم الجاسوس سنه 1964, و فيلم جناب السفير سنه 1966, و اخطر رجل فى العالم و السمان و الخريف سنه 1967.

جوايز 
اخد جوايز من الهيئه العامه للسينما, و الجمعيه المصريه لكتاب و نقاد السينما, و الجمعيه المصريه لفن السينما.

سنه 1985 اخد جايزه فى مهرجان الفيلم العربى بلوس انجلوس بامريكا, و تم تكريمه فى مهرجان الاسكندريه السينمائى الدولى 1994, و المهرجان القومى التانى للافلام المصريه 1996.

وفاته 
اتوفى عادل ادهم فى يوم الجمعه 9 فبراير سنة 1996 بعمر 67 سنه, فى مستشفى الجلاء العسكرى فى شارع صلاح سالم, و كان سبب وفاته وجود كثيف للميه بالرئتين و اللى ادى للتهاب مرير و اكتشاف سرطان العظام, فاتوفى بعد حقنة البنج فى ظهره.

افلام عادل ادهم 

 النظاره السوداء (1963).
 الجاسوس (1964).
 العنب المر (1965).
 فارس بنى حمدان (1966)
 جناب السفير (1966).
 نورا (1967).
 الاشرار (1970).
 ثرثره فوق النيل (1971).
 المرآه اللى غلبت الشيطان (1973).
 حافيه على جسر الذهب (1977).
 لعنه الزمن (1978)
 البؤساء (1979)
 سيده الاقمار السوداء (1971)
 حياتى عذاب (1980)
 كلاب الحراسه. (1984)
 الفرن. (1984)
 العملاق (1987)
 علاقات مشبوهه (1996).
 برج المدابغ.
 الراقصه والطبال.
 الشيطان يعض.
 بستان الدم.
 المجهول.
 السمان والخريف.
 سواق الهانم.
 نور العيون.
 الرايه الحمراء.
 صراع الذئاب.
 اثنان على الطريق.
 دعونى انتقم.
 المذنبون.
 طائر الليل الحزين
 اين تخبئون الشمس 1980
 صاحب الاداره بواب العماره
 الثعابين

لينكات برانيه

مصادر 

 

مواليد 1928
وفيات 1996
ممثلين مصريين
اسكندرانيه
ناس من حى الجمرك
مصريين اتراك